laion/Wikipedia-Exotic huggingface dataset:
Iconic

Iconic (בעברית: אייקוני) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס. השיר הגיע למקום ה-30 במצעד שבפינלנד, וה-39 במצעד שבהונגריה. השיר נכתב על ידי מדונה, טובי גד, מוזלה, לארי גריפין ג'וניור, צ'אנס הראפר, די ג'יי דהי ובלאד-פופ, והופק על ידי מדונה, גד, ג'וש קומבי, בלאד-פופ ומפיקים נוספים. השיר הוא שיר בסגנון ה-EDM, המאפיין שירים נוספים מתוך האלבום. בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל. למרות שלא יצא כסינגל, הצליח השיר להיכנס אל המצעדים שבפינלנד, צרפת, הונגריה, ספרד ושוודיה. האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-2.1 מיליון צפיות. עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-8 מיליון השמעות. מדיה וקבצים בנושא Iconic בוויקישיתוף סרטון השיר "Iconic" באתר יוטיוב Rebel Heart, נבדק ב-2019-08-09 Suomen Virallinen Lista, Musiikkituottajat (בפינית) Single (track) Top 40 lista - Hivatalos magyar slágerlisták, zene.slagerlistak.hu Madonna (Ft. Chance the Rapper & Mike Tyson) – Iconic (באנגלית), נבדק ב-2019-08-09 lescharts.com - Les charts français, lescharts.com spanishcharts.com - Spanish charts portal, spanishcharts.com Sveriges Radio, DigiListan 2015-02-22 - DigiListan, sverigesradio.se (בשוודית) Madonna feat. Chance The Rapper & MikeTyson - Iconic (Official Audio), נבדק ב-2019-08-09 Madonna's first Australian tour in 23 years: trainwreck or triumph?, Daily Review: Film, stage and music reviews, interviews and more., ‏2016-03-21 (באנגלית) Rebel Heart (Deluxe), נבדק ב-2020-04-02
Holy Water

Holy Water (בעברית: מים קדושים) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס. בחלק מהופעותיה של מדונה עם השיר, שולב השיר "Vogue". השיר נכתב על ידי מדונה, מרטין קיירסנבום, נטליה קילס, מייק דין, קניה וסט וטומי בראון והופק על ידי מדונה, דין, וסט וצ'רלי היט. השיר הוא שיר בסגנון הסינת'פופ, המשלב בתוכו גם את סגנון המוזיקה האלקטרונית. בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל. מבקרי המוזיקה הפנו כלפי השיר ביקורות מעורבות. ספנסר קורנהאבר מ-The Atlantic, טען כי השיר "הוא הרצועה הבולטת ביותר מתוך האלבום". בנוסף לכך, קורנהאבר החמיא על שיתוף הפעולה של מדונה עם נטליה קילס בכתיבת השיר. גם מטעם The National פורסמה ביקורת על השיר. מגזין ה-PopMatters הפנה כלפי השיר ביקורת חיובית, תוך ששיבח את הכתיבה שלו. בהמשך Time Out, פרסמו סיקור על השיר גם כן. מדיה וקבצים בנושא Holy Water בוויקישיתוף מידע על היצירה "Holy Water" באתר מיוזיק בריינז סרטון השיר "Holy Water" באתר יוטיוב Rebel Heart, נבדק ב-2019-08-09 Madonna Expertly Touts Irreverence, Cultural Immersion on Rebel Heart Tour at MSG: Concert Review, The Hollywood Reporter (באנגלית) Neil McCormick, ‏Madonna - with some help from Graham Norton - stuns the O2, The Telegraph, 2 December 2015 Madonna – Holy Water (באנגלית), נבדק ב-2019-08-09 Madonna - Holy Water (Audio Version), נבדק ב-2019-08-09 Annie Zaleski, With Rebel Heart, Madonna bridges her bulletproof past and reflective present, Music (באנגלית) Annie Zaleski, With Rebel Heart, Madonna bridges her bulletproof past and reflective present, Music (באנגלית) Track-by-track review: Rebel Heart - Madonna, The National (באנגלית) Madonna: Rebel Heart, PopMatters, ‏2015-03-09 (באנגלית) Madonna – ‘Rebel Heart’ album review, Time Out London (באנגלית)
Joan of Arc

Joan of Arc (בעברית: ז'אן ד'ארק) הוא שיר שהוקלט על ידי הזמרת-יוצרת האמריקאית מדונה, מתוך אלבומה השלושה עשר, Rebel Heart. השיר יצא לאור ב-9 בפברואר 2015, על ידי חברת התקליטים אינטרסקופ רקורדס. השיר הגיע למקום ה-38 במצעד שבפינלנד, וה-20 במצעד שבהונגריה. השיר נכתב על ידי מדונה, טובי גד, מוזלה ולארי גריפין ג'וניור והופק על ידי מדונה, גד, ג'וש קומבי ומפיקים מוזיקליים נוספים. השיר הוא שיר בסגנון הפופ, המשלב בתוכו גם את סגנון האלקטרופופ. סגנונות אלו מאפיינים שירים נוספים מתוך האלבום. בנוסף לכך, יצא השיר ארבעה חודשים לפני צאתו של האלבום Rebel Heart, בו הוא נכלל. למרות שלא יצא כסינגל, הצליח השיר להיכנס אל המצעדים שבצרפת, הונגריה, ספרד, ושוודיה. האודיו של השיר אשר הועלה ליוטיוב ב-10 בפברואר 2015, זכה להצלחה נאה גם כן, כאשר צבר למעלה מ-1.8 מיליון צפיות. עם השיר הופיעה מדונה במסגרת סיבוב ההופעות העשירי שלה, "Rebel Heart Tour". בספוטיפיי צבר השיר למעלה מ-9 מיליון השמעות. מדיה וקבצים בנושא Joan of Arc בוויקישיתוף מידע על הסינגל "Joan of Arc" באתר מיוזיק בריינז סרטון השיר "Joan of Arc" באתר יוטיוב Rebel Heart, נבדק ב-2019-08-09 Sveriges Radio, DigiListan 2015-02-22 - DigiListan, sverigesradio.se (בשוודית) Single (track) Top 40 lista - Hivatalos magyar slágerlisták, zene.slagerlistak.hu Madonna – Joan of Arc (באנגלית), נבדק ב-2019-08-09 Madonna - Joan Of Arc (Official Audio) (באנגלית), נבדק ב-2019-08-09 lescharts.com - Madonna - Joan Of Arc, lescharts.com Single (track) Top 40 lista - Hivatalos magyar slágerlisták, zene.slagerlistak.hu spanishcharts.com - Spanish charts portal, spanishcharts.com Sveriges Radio, DigiListan 2015-02-22 - DigiListan, sverigesradio.se (בשוודית) Madonna - Joan Of Arc (Official Audio) (באנגלית), נבדק ב-2019-08-09 Madonna's first Australian tour in 23 years: trainwreck or triumph?, Daily Review: Film, stage and music reviews, interviews and more., ‏2016-03-21 (באנגלית) Rebel Heart (Deluxe), נבדק ב-2020-04-02
שון כבשון הסרט

שון כבשון הסרט (באנגלית: Shaun the Sheep Movie) הוא סרט פלסטלינה קומי באורך מלא שיצא לאקרנים ברחבי העולם ב-6 בפברואר 2015. הסרט מבוסס על סדרת האנימציה שון כבשון. שון הכבשון מואס בחיי היום-יום שבחווה, בעקבות זאת הוא עושה מעשה קונדס לחוואי. שהחוואי מקבל מכה בראש ומאבד את הזיכרון שלו, שון כבשון ושאר העדר יוצאים לעיר הגדולה על מנת להציל אותו. גם ביצר הכלב עוקב אחריהם. הסרט החל את הפקתו בינואר 2011. הבמאים רצו "להביא את שון לאזור בטוח", וכתוצאה הביאו את הסיפור לעיר הגדולה. הסרט נשאר נאמן לסדרת האנימציה, בה הדמויות היו שקטות. הסרט זכה לביקורות חיוביות ממבקרים. אתר Rotten Tomatoes נתן לסרט 99% המבוססים על 164 חוות דעת ודירוג ממוצע של 8.07 מתוך 10. אתר Metacritic נתן לסרט 81% המבוסס על 30 חוות דעת. מדיה וקבצים בנושא שון כבשון הסרט בוויקישיתוף אתר האינטרנט הרשמי של שון כבשון הסרט שון כבשון הסרט, ברשת החברתית אקס (טוויטר) "שון כבשון הסרט", במסד הנתונים הקולנועיים IMDb (באנגלית) "שון כבשון הסרט", באתר AllMovie (באנגלית) "שון כבשון הסרט", באתר Rotten Tomatoes (באנגלית) "שון כבשון הסרט", באתר Box Office Mojo (באנגלית) "שון כבשון הסרט", באתר Metacritic (באנגלית) "שון כבשון הסרט", תסריט הסרט באתר Scripts.com (באנגלית) "שון כבשון הסרט", באתר דיסני+ סרטים (באנגלית) "שון כבשון הסרט", במסד הנתונים הקולנועיים KinoPoisk (ברוסית) Owen, Luke. "Interview: Mark Burton and Richard Starzack talk Shaun the Sheep Movie". Flickering Myth. נבדק ב-13 בנובמבר 2017. {{cite web}}: (עזרה) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
הקדמונים (סרט)

הקדמונים (באנגלית: Early Man) הוא סרט פלסטלינה קומי באורך מלא שיצא לאקרנים ברחבי העולם ב-26 בינואר 2018. הסרט מספר על חבורת אנשים מתקופת האבן אשר מנסה להציל את המכרה שלהם מפולשים מתקופת הברונזה על ידי משחק כדורגל. הסרט הצליח בביקורות אבל הרוויח 54.6 מיליון דולר על תקציב של 50 מיליון דולר. הלורד נוד המושל האכזרי של עיר עידן הברונזה משתלט על העמק של הקדמונים, בני עידן האבן, על מנת להפוך אותו למכרה. כדי לזכות בחזרה בעמק, דאג, איש המערות הצעיר, קורא תיגר על הלורד באמצעות משחק כדורגל. הוא מבין מהר מאוד שעליו לאחד את השבט ולאמן אותם למשחק החשוב. לעזרתו נחלצים חזיר המחמד שלו הוגנוב וכדורגלנית צעירה וכשרונית בשם גונה אשר מלמדת את אנשי עידן האבן לשחק כדורגל על מנת לנצח את לורד נוד ואת הנבחרת של עיר הברונזה. אדי רדמיין/דניאל מגון בתפקיד דאג, איש מערות צעיר מתקופת האבן טום הידלסטון/אלי פיניש בתפקיד לורד נוד, המושל המרושע של עיר הברונזה מייזי ויליאמס/עדי ביטי בתפקיד גונה, נערה מעיר הברונזה אשר מתיידדת עם דאג מרים מרגוליס/אופירה אסייג בתפקיד המלכה אופיפה, מלכת עיר הברונזה טימותי ספול/עמי מנדלמן בתפקיד צ'יף בובנר רוב בריידון בתפקיד וואטציפור והפרשנים בריאן וברייאן ריצ'רד איוד/דן שצברג בתפקיד טריבור סלינה גריפית'ס/רונה בקרמן בתפקיד מגמה ג'וני וגאס/דניאל מגון בתפקיד אזבו מארק ויליאמס/אוהד שחר בתפקיד בארי ג'ינה ישיר/מיה אלון בתפקיד גראבל הסרט זכה לביקורות חיוביות ממבקרים. אתר Rotten Tomatoes נתן לסרט 81% המבוססים על 170 חוות דעת ודירוג ממוצע של 6.65 מתוך 10. אתר Metacritic נתן לסרט 68% המבוסס על 39 חוות דעת. מדיה וקבצים בנושא הקדמונים בוויקישיתוף אתר האינטרנט הרשמי של הקדמונים הקדמונים, ברשת החברתית פייסבוק הקדמונים, ברשת החברתית אקס (טוויטר) הקדמונים, ברשת החברתית אינסטגרם "הקדמונים", במסד הנתונים הקולנועיים IMDb (באנגלית) "הקדמונים", באתר AllMovie (באנגלית) "הקדמונים", באתר Rotten Tomatoes (באנגלית) "הקדמונים", באתר Box Office Mojo (באנגלית) "הקדמונים", באתר Metacritic (באנגלית) "הקדמונים", תסריט הסרט באתר Scripts.com (באנגלית) "הקדמונים", באתר דיסני+ סרטים (באנגלית) "הקדמונים", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
I'm So Excited

"I'm So Excited" (בעברית: "אני כל כך מתרגשת") הוא סינגל שהוקלט על ידי האחיות פוינטר, מתוך אלבומן התשיעי, So Excited!. השיר יצא לאור בספטמבר 1982, על ידי חברות התקליטים פלנט רקורדס ותקליטי RCA כסינגל מתוך האלבום. גרסת הרמיקס של השיר, אשר יצאה בשנת 1984, הצליחה להגיע אל המקום ה-9 במצעד הבילבורד הוט 100. השיר נכתב על ידי אניטה פוינטר, ג'ון פוינטר, רות פוינטר וטרבור לורנס והופק על ידי ריצ'רד פרי. ב-27 באפריל 2018, קיבל השיר על ידי איגוד תעשיית ההקלטות הבריטי את תואר הכסף, על מכירות של 200,000 עותקים במדינה. כמה שנים לאחר צאתו, הועלה השיר לרשת הזרמת המדיה ספוטיפיי. מידע על היצירה "I'm So Excited" באתר מיוזיק בריינז גרסאות נוספות ל"I'm So Excited" באתר SecondHandSongs סרטון השיר "I'm So Excited" באתר יוטיוב איתמר זהר, נערות הכנסייה ששרו על ציפייה לסקס וצפצפו על הצנזורה האמריקאית, באתר הארץ, 10 ביוני 2020 Pointer Sisters - So Excited!, Discogs (באנגלית) Pointer Sisters - I'm So Excited!, Discogs (באנגלית) The Pointer Sisters | Awards, AllMusic (באנגלית) Pointer Sisters - I'm So Excited, Discogs (באנגלית) www.bpi.co.uk Fire! The Very Best of The Pointer Sisters, נבדק ב-2019-08-09 I'm So Excited, נבדק ב-2019-08-09 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית)
Touch Me (I Want Your Body)

Touch Me (I Want Your Body) הוא סינגל שהוקלט על ידי הזמרת הבריטית סמנתה פוקס, מתוך אלבום הבכורה שלה, Touch Me. השיר יצא לאור ב-10 במרץ 1986, על ידי חברת התקליטים ג'ייב רקורדס. עם יציאתו נכנס השיר אל המקום השלישי במצעד הסינגלים הבריטי, והרביעי במצעד הבילבורד הוט 100. השיר נכתב על ידי ג'ון אסטרופ, מארק שרייב ופיט ק. האריס והופק על ידי ג'ון אסטרופ ופיט ק. האריס. השיר הוא שיר בסגנון הדאנס-פופ, המשלב בתוכו גם את סגנון הרוק האלקטרוני. שני סגנונות אלו מאפיינים שירים נוספים מתוך האלבום. כמה עשורים לאחר צאתו, הועלה השיר לרשת הזרמת המדיה ספוטיפיי. הווידאו קליפ המלא שיצא עבור השיר הועלה לראשונה ליוטיוב ב-18 באפריל 2016. הקליפ הועלה לערוץ היוטיוב הרשמי של סמנתה פוקס. הקליפ מכיל בתוכו קטעים הלקוחים מתוך הופעות שונות של פוקס. נכון ליולי 2021, מונה הצפיות של הקליפ עומד על למעלה מ-33 מיליון צפיות. מידע על היצירה "Touch Me (I Want Your Body)" באתר מיוזיק בריינז מידע על היצירה "Touch Me (I Want Your Body)" באתר Discogs סרטון השיר "Touch Me (I Want Your Body)" באתר יוטיוב ג'ון אסטרופ, מארק שרייב, פיט ק. האריס Samantha Fox - Touch Me, Discogs (באנגלית) Samantha Fox - Touch Me (I Want Your Body), Discogs (באנגלית) Artists, www.officialcharts.com (באנגלית) Samantha Fox Chart History, Billboard השיר באתר Spotify Samantha Fox - Touch Me (I Want Your Body) [Official Video], נבדק ב-2019-08-09 "BPI > Certified Awards > Search results for 'Samantha Fox'". British Phonographic Industry. Retrieved 1 February 2016. "Gallup UK Singles - W/E Apr 26, 1986". Record Mirror. Retrieved 1 February 2016.(הקישור אינו פעיל) InfoDisc : Les Certifications (Albums) du SNEP (Bilan par Artiste), web.archive.org, ‏2007-11-30 Canada certifications cria.ca Archived 1 May 2010 at the Wayback Machine . Retrieved 12 January 2009.
One (אלבום)

One הוא מיני-אלבום בגרסת אולפן של הזמרת-יוצרת הישראלית ריטה, שיצא לאור ב-2 ביולי 2006 ונמכר באולם המופע בלבד. בחודש יולי 2006 העלתה ריטה מופע ראשון מסוגו בארץ, חסר תקדים בהפקתו ובקנה מידה בינלאומי, בהשראת מופעי הענק בלאס וגאס, בשם "One" ("אחד") בגני התערוכה בתל אביב במתחם שהוקם במיוחד כדי להכיל את כל מורכבות המופע שרץ במשך חודש. המופע הסתיים ב-9 באוגוסט 2006 ובסך הכל צפו בו כ-100,000 אנשים. המופע בוים על ידי חנוך רוזן, הושקעו בו כעשרים מיליון שקלים והוא כלל במות מתרוממות, במה משוכללת הכוללת מסכי ערפל, מסכי מים, מנופי נשיאה, אימאג'ים תלת־ממדיים, קרני לייזר, להביורי אש, במות משופעות, 40 רקדנים, אקרובטים ושחקנים. על המופע זכתה ריטה בתואר "אשת השנה בבמה" ב"טקס אנשי השנה" במסגרת שידורי קשת. One הוא אלבום הופעה של הזמרת-יוצרת הישראלית ריטה, שיצא לאור ב-15 בדצמבר 2006 ונמכר בחנויות. האלבום נמכר ב-20,000 עותקים והגיע למעמד של אלבום זהב. One הוא אלבום וידאו של הזמרת-יוצרת הישראלית ריטה, שיצא לאור ונמכר במהלך המופע ובחנויות. תוספות קטעי המעבר מההופעה "רגע פרטי" וידאו קליפ של לקט מהמופע "רגע פרטי" וידאו קליפ של Making of פרס אשת השנה בקטגוריית במה (טקס פרסי השנה 2006) One (אלבום EP) האלבום One באתר ספוטיפיי האלבום One באתר דיזר האלבום One באתר אפל מיוזיק האלבום One באתר טיידל האלבום One באתר יוטיוב One (אלבום EP) באתר טיידל One (אלבום EP) באתר יוטיוב One (אלבום הופעה) One (אלבום הופעה) באתר דיזר One (אלבום הופעה) באתר אייטונס One (אלבום הופעה) באתר ספוטיפיי One (אלבום הופעה) באתר טיידל One (אלבום הופעה) באתר יוטיוב One (אלבום הופעה) באתר סטריאו ומונו One (אלבום הופעה), באתר אקו"ם One (אלבום הופעה) באתר מוזיקה ישראלית One (אלבום וידאו) One (אלבום וידאו), סרטון באתר יוטיוב One (אלבום וידאו) באתר מוזיקה ישראלית Rita (2) - One, Discogs (באנגלית) One, ריטה
The Last Waltz

"The Last Waltz" (בעברית: "הוואלס האחרון") הוא שיר בריטי שכתבו בארי מייסון ולז ריד. השיר היה אחד מלהיטיו הגדולים של הזמר אנגלברט המפרדינק, ושהה במשך חמישה שבועות במקום הראשון במצעד הסינגלים הבריטי, מספטמבר 1967 עד אוקטובר 1967. נמכרו יותר מ-1.17 מיליון עותקים של הסינגל בממלכה המאוחדת. באוסטרליה היה השיר במקום הראשון במצעד במשך תשעה שבועות לא רצופים. בארצות הברית הגיע השיר "The Last Waltz" למקום ה-25 במצעד הסינגלים בילבורד הוט 100, ולמקום הראשון במצעד Easy listening. שם השיר הוא דו משמעי, מכיוון שהוא מתייחס לריקוד הראשון ולריקוד האחרון של המספר עם האישה שהוא אוהב. הריקוד הראשון שלהם היה הוואלס האחרון שהושמע במסיבה שבה השניים נפגשו, והריקוד האחרון מסמל את סיום מערכת היחסים ביניהם. גרסאות כיסוי בצרפתית בשם "La Dernière Valse" יצאו ב-1967 בביצוע הזמרת הצרפתייה מיריי מאתיה והזמרת הבריטית פטולה קלארק. הגרסה של מיריי מאתיה שהתה במשך שלושה שבועות במקום הראשון במצעדי הפזמונים בצרפת, והגיעה למקום ה-26 בבריטניה. הגרסה של פטולה קלארק הגיעה למקום השני במצעד הצרפתי בפברואר 1968, אבל לא נכנסה למצעד הבריטי. השיר נכלל באלבומה של קלארק "The Other Man's Grass Is Always Greener" משנת 1968. באותה שנה הזמר סטפאן מקוויבק הוציא גרסת כיסוי בצרפתית, וב-1969 ביצעה גם הזמרת ג'ינט רנו גרסה בצרפתית. השיר נמכר בגרסאותיו השונות ביותר משמונה מיליון עותקים. בביצועו של הזמר האוסטרי פטר אלכסנדר הגיע השיר "Der letzte Walzer" למקום הראשון במצעדים בגרמניה. מידע על היצירה "The Last Waltz" באתר מיוזיק בריינז "International Songwriters Association (ISA) Songs And Songwriting • Sonnny Curtis". Songwriter.co.uk. נבדק ב-2014-04-06. "Official Singles Chart UK Top 100 - 12th April 2014 | The UK Charts | Top 40". Theofficialcharts.com. אורכב מ-המקור ב-2008-04-08. נבדק ב-2014-04-06. Ami Sedghi (4 בנובמבר 2012). "UK's million-selling singles: the full list". The Guardian. נבדק ב-4 בנובמבר 2012. {{cite news}}: (עזרה) Murrells, Joseph (1978). The Book of Golden Discs. Barrie & Jenkins. נבדק ב-2012-08-22.
רות מושכל

רות (רותי) מושכל (1935 – 11 ביוני 2015) הייתה קצינת ח"ן ראשית של צה"ל בין השנים 1973–1975, בדרגת אלוף-משנה, כולל במלחמת יום הכיפורים. רות מושכל (לבית חדש) נולדה והתחנכה בחיפה ליעקב ולרחל, נצר למשפחת סלונים ודור שמיני בישראל. מושכל למדה בבית הספר בית חינוך א' בחיפה, ובמהלך לימודיה התיכוניים שימשה גם מדריכה בתנועת הנוער המחנות העולים. עם סיום לימודיה בבית המדרש למורות וגננות בחיפה, התגייסה לצה"ל בשנת 1955. לאחר השירות הצבאי, שכלל שנה בקבע בפיקוד צפון, למדה חינוך וספרות עברית באוניברסיטה העברית בירושלים. בשנת 1961 התגייסה שוב לצה”ל בדרגת סרן, וכיהנה בתפקידי קצינת ח”ן שונים בפיקוד המרכז, לרבות קצינת ח"ן ביחידה, קצינת ח"ן מרחבית, עוזרת לקצינת ח"ן ראשית. בשנת 1969 מונתה לקצינת ח”ן פיקודית בפיקוד המרכז, בדרגת סגן אלוף. ביוני 1973 מונתה על ידי הרמטכ"ל דוד אלעזר (דדו) לתפקיד קצינת ח"ן ראשית בדרגת אלוף-משנה. והחליפה בתפקיד זה את אל"ם דבורה תומר. רות מושכל פיקדה על חיל הנשים בימי מלחמת יום הכיפורים, במסגרתה התמודדו חיילות צה"ל עם אתגרים שטרם היו כמותם. במהלך המלחמה פשטו שמועות על נפילת חיילות ישראליות בשבי המצרי והסורי. הדבר עורר דאגה רבתי. רות הופיעה בפני התקשורת המקומית והעולמית והודיעה חד-משמעית: אין חיילות נעדרות או שבויות. לאור חלקן המשמעותי של החיילות בהגנה על הארץ היא פעלה כדי להסיר חסמים שמנעו מנשים למצות את הפוטנציאל שלהן במהלך השירות הצבאי. לצד ניסיונותיה לקדם חיילות לתפקידים הראויים להן פעלה גם לגיוסן של בנות משכבות חלשות ושילובן בצבא. בשנת 1975 סיימה את תפקידה ופרשה מצה"ל. לאחר פרישתה, השלימה תואר שני בחינוך באוניברסיטת בר-אילן. בהמשך כיהנה כחברת מועצת העיר חולון. בנוסף, שימשה בתפקידים שונים בארגונים של ידידי ישראל בארצות הברית. מושכל נפטרה בשנת 2015 לאחר התמודדות עם מחלה ממושכת. בצה"ל נקראה בשם ה"פורמלי" רות, אף ששמה הרשמי בתעודת הלידה, אותו העניקו הוריה, היה רותי. מושכל הותירה אחריה בעל, צבי מושכל, ששימש בתפקידים רבים בתחום הפיננסי, ביניהם הגזבר הארצי במשביר המרכזי ושליח בנק הפועלים בארצות הברית, ומקים הסניף בעיר פילדלפיה; בת ושני בנים. נכדה עמוס עצמון, אשר נפצע קשה במהלך מבצע צוק איתן, נישא לבתה של אילנה דיין. בשנת 2020 נחנכה בשכונת רמת-חן בעיר חיפה כיכר על שמה. מרים גורן, קצינת חן ראשית, יותר בנות בקווים היום לפני יום-הכיפורים, דבר, 26 בדצמבר 1973 חדשות 2, ‏הלכה לעולמה קצינת הח"ן המיתולוגית של צה"ל, באתר ‏מאקו‏, 16 ביוני 2015 עופר אדרת, קצינת הח"ן שהסבירה כי לא צריך בנות בטנקים, באתר הארץ, 20 באוגוסט 2015 נתנאל כ"ץ, קצינת ח"ן ראשית ממלחמת יום כיפור הלכה לעולמה, באתר ערוץ 7, 14 ביוני 2015 רות מושכל - קצינת ח"ן ראשית במלחמת יום הכיפורים - אשת חיל!, רואים מל"מ, מרץ 2014 עמי אטינגר, נפטרה אל”מ (מיל’) רות מושכל ז”ל, "בלב החדשות", 14 ביוני 2015 חיפאית רבת ח"ן, 2021 (ספר לזכרה בגרסה אינטרנטית) נעמי בו-גור, חילופי גברות בצה"ל, דבר, 25 ביוני 1973 צחי קומה, העלוקה: חתונה, עובדה, באתר "ידיעות אחרונות", 22 במאי 2018 יעל הורוביץ, כיכר להנצחת אל"ם רות מושכל נחנכה בחיפה, באתר "חי פה", 18 בדצמבר 2020
בית הכנסת הספרדי בווארנה

בית הכנסת הספרדי "קהל גדול" בווארנה (בלאדינו: Kal Grande) היה בית כנסת אשר פעל בעיר וארנה במזרח בולגריה בין השנים 1890–1950. ערכים מורחבים – הקהילה היהודית בווארנה עדויות לקהילה יהודית מאורגנת בווארנה קיימות מראשית המאה ה-19. ב-1835 הגיעו לעיר עשרות רבות של פליטים יהודים מהעיר אדירנה לאחר השריפה הגדולה שכילתה את הרובע היהודי בעיר. ב-1900 נכללה הקהילה ברשימת 34 הקהילות המאורגנות בנסיכות הבולגרית ומנתה 1,300 נפשות, רובם ספרדים ומיעוטם אשכנזים. קהילת וארנה הייתה מן הבודדות שבקהילות בולגריה אשר בהנהגתן כיהנו נשים ומבין 19 מנהיגי הקהילה 8 היו נשים, האחוז הגבוה ביותר בכל קהילות בולגריה. ב-1943, במהלך מלחמת העולם השנייה, גורשו יהודי וארנה לערי שדה וכפרים מרוחקים ומנהיגי הקהילה נשלחו למחנה הריכוז סומוביט. לאחר מלחמת העולם השנייה נמנו בעיר 2,200 יהודים, רובם עלו למדינת ישראל במהלך גל העלייה ההמונית. ב-1949 נותרו בווארנה 331 יהודים. בראשית המאה ה-21 חיו בווארנה כ-250 יהודים. בית הכנסת נחנך ב-1890 וכונה "קהל גדול". המבנה שכן בשכונה היהודית של וארנה אשר הייתה חלק מהרובע היווני של העיר. לצד בית הכנסת שכנו מגורי הרב הראשי של הקהילה ומשרדי הקהילה. המבנה תוכנן בסגנון אדריכלי נאו קלאסי המשולב עם סגנון נאו-מורי. ב-1950 לאחר העלייה ההמונית לישראל הולאם המבנה. בתקופת הרפובליקה העממית הבולגרית נמנעה מיהודי וארנה הגישה לאזור. במגורי הרב שכנו משרדים של המודיעין הצבאי הבולגרי ובמשרדי הקהילה שכנו משרדי המטה הכללי של הצי הבולגרי. בהמשך, לאחר קריסת השלטון הקומוניסטי שימש מבנה בית הכנסת כאולם איגרוף ובראשית המאה ה-21 נזנח. המבנה הוכרז אתר מורשת בולגרי, אך לא תוחזק ותקרתו קרסה לתוכו. נכון ל-2015 עמד המבנה חרב והוגדר כ"מבנה מסוכן". The Sephardi Synagogue in Varna (אורכב 09.08.2019 בארכיון Wayback Machine), באתר jewishheritage.architecture.bg (באנגלית) The ruins of the Sephardic Synagogue, באתר invarna.bg (באנגלית) .Dimana Trankova, Anthony Georgieff, A Guide to Jewish Bulgaria, Vagabond Media Ltd, 2011, ISBN 9549230635, pages 104-108. חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), בתוך:אנציקלופדיה של גלויות-יהדות בולגריה, ירושלים, 1967, עמוד 86. חיים קשלס, היהודים בבולגריה בעשרים השנים הראשונות לאחר שחרורה מעול העותומנים (1878-1898), עמוד 65. אלברט רומנו, אישים, בתוך:אנציקלופדיה של גלויות-יהדות בולגריה, ירושלים, 1967, עמודים 638-637. חיים קשלס,המצב אחרי הגירוש, בתוך אנציקלופדיה של גלויות-יהדות בולגריה, ירושלים, 1967, עמוד 876. חיים קשלס, קורות יהודי בולגריה - כרך ד', מאחורי מסך הברזל, הוצאת דבר, תל אביב, 1969, עמוד 296. צבי קרן, הקהילה היהודית בווארנה, באתר "כולנו בולגרים".
ג'ון גלן ביל הבן

ג'ון גלן ביל הבן (באנגלית: .John Glenn Beall Jr‏; 19 ביוני 1927 – 24 במרץ 2006) היה פוליטיקאי אמריקאי שייצג את מדינת מרילנד בקונגרס של ארצות הברית בשנים 1969–1977. קודם לכן היה חבר בית המחוקקים של מרילנד. ביל נולד בקמברלנד שבמרילנד, שירת בצי ארצות הברית בשנים 1945–1946, וסיים את לימודיו באוניברסיטת ייל ב-1950. בעת לימודיו באוניברסיטת ייל היה חבר פעיל באיחוד הפוליטי של האוניברסיטה. לאחר מכן התמקצע בתחום הביטוח. ב-1962 נבחר ביל לבית הנבחרים של מרילנד, הבית התחתון בבית המחוקקים של מרילנד, ונבחר אליו מחדש ב-1966. הוא שימש כמנהיג סיעת המיעוט בבית הנבחרים החל מ-1963, עד שנבחר אל בית הנבחרים של ארצות הברית מטעם מחוז הקונגרס השישי של מרילנד ב-1968. ב-1970 התמודד ביל לסנאט של ארצות הברית אחרי כהונה אחת בלבד בבית הנבחרים. בבחירות הכלליות לסנאט במרילנד גבר על הסנאטור המכהן מטעם המפלגה הדמוקרטית, ג'וזף טידינגס. שש שנים לאחר מכן, הוא הפסיד את מושבו בסנאט לפול סארביינס עם 39% מקולות הבוחרים. פער אחוזי הקולות בבחירות אלה, 39 האחוזים של ביל לעומת 57 אחוזי התמיכה של סארביינס, הוא אחד מעשר התבוסות הגרועות ביותר של סנאטור מכהן בהיסטוריה של ארצות הברית. ב-1978 התמודד ביל לתפקיד מושל מרילנד לצד אריס ט. אלן כעמיתו למירוץ, אך הפסיד למועמד הדמוקרטי הארי יוז. בסנאט, ביל נתן את חסותו לחקיקה שייסדה את משרד התקציב של הסנאט ואת משרד התקציבים של הקונגרס האמריקאי. הוא נמנה בין חברי ועדת התקציב של הסנאט שזה עתה נוסדה ב-1974. הוא היה נותן החסות העיקרי ל"חוק מצוקת הרופאים בכוח אדם", שהביא יותר רופאים לאזורים כפריים, ו"חוק פיתוח התעלה C&O", שהקים בין השאר את הפארק ההיסטורי הלאומי צ'ספיק ותעלת אוהיו. ביל כיהן כנשיא ויו"ר עמותת הצדקה "הליגה לילדים נכים" מ-1978 ועד למותו. ביל חידש את עסק הביטוח שלו בקמברלנד והיה פעיל בקהילה המקומית עד מותו אחרי מאבק במחלת הסרטן. הוא נטמן בבית העלמין בפארק הזיכרון בפרוסטבורג. מדיה וקבצים בנושא ג'ון גלן ביל הבן בוויקישיתוף ג'ון גלן ביל הבן, באתר המדריך הביוגרפי של הקונגרס של ארצות הברית (באנגלית) לואי אסטרדה, Longtime Maryland Politician, Insurance Exec J. Glenn Beall Jr., באתר וושינגטון פוסט, 25 במרץ 2006 (באנגלית) ג'ון גלן ביל הבן, באתר הבולטימור סאן (באנגלית) ג'ון גלן ביל הבן, באתר "Find a Grave" (באנגלית)
Port Forwarding

הפניית פורטים (בלעז: Port Forwarding), המכונה לעיתים "תיעול" (מהמילה "תעלה" - יצירת נתיב), היא פעולת ההעברה של פתחה (שער) ממכונה אחת לאחרת. דרך אחת לניצול שיטה זו היא לצורך גישה למכונה ברשת פרטית דרך מחשב מחוץ לרשת הזו. הדבר מאפשר למחשבים מרוחקים, אשר מחוברים לרשת האינטרנט, למשל, להתחבר למכונה מסוימת המחוברת לרשת פרטית, שאינה נגישה בדרכים רגילות. לדוגמה: תיעול השערים 6881 עד 6889 מהנתב למחשב האישי, יאפשר שימוש בפרוטוקול העברת הקבצים ביטורנט. השיטה נפוצה גם כאשר יש צורך בגישה למחשב אשר מחובר רק לרשת פנימית. אז משתמשים במחשב מתווך, המחובר גם לרשת הפנימית וגם לזו לחיצונית, אשר מעביר את התקשורת בין הצדדים. בדרך כלל התקשורת הזו מתבצעת בפרוטוקול המוצפן SSH. Secure Shell תקשורת מחשבים Network Address Translation An Introduction to the Black Art of Port Forwarding with SSH SSH Port Forwarding pingmyport.com - בדיקת זמינות הפורטים על גבי האינטרנט, האתר כולל שירותים נוספים כגון תמונה דינמית.